**ДО ДЕКАНА НА ФСФ**

**Проф. д-р Снежана Башева**

**ОТЧЕТ ЗА ИЗПЪЛНЕНИЕТО НА ДЕЙНОСТИТЕ ПО ОЦЕНКА И ПОДДЪРЖАНЕ НА КАЧЕСТВОТО НА ОБУЧЕНИЕ И НА АКАДЕМИЧНИЯ СЪСТАВ** **НА ФИНАНСОВО-СЧЕТОВОДНИЯ ФАКУЛТЕТ И ЗА МЕЖДУНАРОДНОТО СЪТРУДНИЧЕСТВО**

**ЗА ПЕРИОДА 17.11.2015 г. - 25.11.2019 г.**

**от проф. д-р Румяна Пожаревска – зам. декан по международно сътрудничество и председател на комисията по оценка на качеството и акредитацията към ФСФ**

УВАЖАЕМА ПРОФ. БАШЕВА,

През периода 17.11.2015 г. - 25.11.2019 г. в изпълнение на плана за разпределение на целите на Финансово-счетоводния факултет бяха осъществени следните дейности:

***Дейност 1: Създаване и заседания на Комисията по оценка на качеството и акредитацията на ФСФ и на факултетна Комисия за осигуряване и оценяване на качеството (ФКООК)***

1. Бяха разработени и утвърдени от Ректора на УНСС ***Цели по качеството на ФСФ*** за периода 2016 г. до 2021 год. На Интранет страницата на УНСС са качени последните за периода 01.2019. - 01.2021 г..
2. Със Заповед № ФСФ-39/22.12.2015 г. на декана на ФСФ проф. д-р Сн. Башева беше назначена *Комисия по качеството на обучение и акредитацията на ФСФ* за втория мандат на деканата. Членове на комисията са преподаватели от ФСФ и представители на практиката и бизнеса.
3. През учебната 2016/2017 г. *Комисия по качеството на обучение и акредитацията на ФСФ* прекрати своята дейност и във Финансово-счетоводния факултет, по решение на ръководството на УНСС, бяха създадени и работеха до 25.11.2019 г. три комисии:

**(3.1.)** факултетна *Комисия за осигуряване и оценяване на качеството (ФКООК)*, съгласно Стандарт 1 на критериалната система на НАОА за институционална акредитация на висшите училища;

**(3.2.)** факултетна *Комисия по оценяване и одобряване на програмите за обучение (ФКООПО)* – съгласно Стандарт 2 на критериалната система на НАОА за институционална акредитация на висшите училища;

**(3.3.)** факултетна *Комисия по насърчаване и оценяване на научноизследователската дейност (ФКНОНИД).*

Членове на комисиите са преподаватели от ФСФ, представители на практиката и бизнеса, студенти и представители на синдикатите.

1. Бяха разработени и утвърдени планове за дейността на *Комисията по качеството на обучение и акредитацията на ФСФ* (за периода 22.12.2015-2016 г.), както и за трите комисии за учебните 2017/2018 и 2018/2019 г. Плановете и протоколите от заседанията на комисиите са качени на Интранет страницата на УНСС.
2. През отчетния период всеки семестър се провеждаха присъствени заседания, документирани с протоколи, като бяха осъществявани и ежемесечни оперативни комуникации. За текущите въпроси беше поддържана връзка между членовете на Комисиите по качество и акредитация по електронен път. Протоколите и кореспонденцията по електронен път са архивирани в деканата на ФСФ, като тези за периода 2017-2019 г. и са качени на Интранет страницата на УНСС.

***Дейност 2: Провеждане на анкети за степента на удоволетвореност на студентите от обучението, осигурявано но ФСФ***През периода 2016-2019 г. за всеки зимен и летен семестър на учебните години бяха разработени графици за провеждане на анкети сред студентите и бяха анализирани докладите с резултатите от проведените анкети, по катедри, както следва:

**а***/ за катедра “Финанси” -* графиците за провеждането на анкетите и за обобщаването на резултатите се оформяха с доклади от отговорника за катедрата и член на Комисията по оценка на качеството и акредитацията доц. д-р Жеко Милев. Анкетите се съхраняват в катедра “Финанси”.

**б/***за катедра “Счетоводство и анализ*” – графиците за провеждането на анкетите и за обобщаването на резултатите се офоряха с доклади от отговорника за катедрата и член на Комисията по оценка на качеството и акредитацията доц. д-р Росица Иванова. Анкетите се съхраняват в катедра “Счетоводство и анализ”.

**в**/ *за катедра “Финансов контрол*” – графиците за провеждането на анкетите и за обобщаването на резултатите се оформяха с доклади от отговорника за катедрата и член на Комисията по оценка на качеството и акредитацията доц. д-р Даниела Петрова. Анкетите се съхраняват в катедра “Финансов контрол”.

Резултатите от анализите на тримата отговорници се обсъждаха на заседания на деканското ръководство и при необходимост биваха предприети мерки за отстраняване на слабостите.

***Дейност 3: Вътрешна оценка на работата на асистентите***През периода 2016-2019 г. за всеки зимен и летен семестър на учебните години бяха разработени графици за вътрешна оценка на работата на асистентите /на редовен трудов договор и хонорувани/ от титулярите на дисциплините. Първичните документи се съхраняват в трите катедри. Отговорници: доц. д-р Даниела Петрова (за катедра «Финансов контрол»), доц. д-р Жеко Милев (за катедра «Финанси» и доц. д-р Росица Иванова (за катедра «Счетоводство и анализ»).

Резултатите от анализите на тримата отговорници се обсъждаха на заседания на деканското ръководство и при необходимост биваха предприети мерки за отстраняване на слабостите.

***Дейност 4: Вътрешен одит***

През периода 2016-2019 г. проведени ***пет*** вътрешни одита за дейността на факултета. И на петте одита не бяха отбелязани забележки и препоръки към работата на ФСФ на УНСС.

***Дейност 5: Акредитация на УНСС (институционална), на ПН 3.8. Икономика и на докторски програми на ФСФ.***

1. Комисията и деканското ръководство на ФСФ, участваха в изготвянето на документация на доклада-самооценка за изпълнението на критериите за институционалната акредитация на УНСС, в изпълнение на Решение на Ректорския съвет № 15/01.06.2016 г. Представители от ФСФ участваха в работни групи по изготвяне на доклади за ***институционалната акредитация на УНСС*** през периода м. октомври 2016 г. до м. юли 2017 г., както и по защитата пред акредитационната комисия на Критерии в съответствие с ESG - част 1 (1-10) и по смисъла на чл. 77, ал. 2 от ЗВО. Документацията по изготвянето на доклада-самооценка, протоколите и кореспонденцията по електронен път на Комисията са архивирани в деканата на ФСФ.
2. През периода 2017-2018 г. Комисията и деканското ръководство на ФСФ, участваха в изготвянето на документация на доклада-самооценка за изпълнението на критериите ***по акредитацията на ПН 3.8. Икономика*** на УНСС. Представители от ФСФ участваха в работни групи по изготвяне на доклади, както и по защитата пред акредитационната комисия
3. През 2019 г. трите катедри подготвиха ***доклади за самооценка за докторските програми на ФСФ***, както и доклади за изпълнение на препоръките от предходната акредитация, съответно по: „Финанси, парично обръщение, кредит и застраховка“, „Счетоводна отчетност, контрол и анализ на стопанската дейност (счетоводна отчетност и анализ)“ и „Счетоводна отчетност, контрол и анализ на стопанската дейност (финансов контрол)“ от ПН 3.8 „Икономика“. Докладите самооценка и докладите за изпълнение на препоръките от предходната акредитация бяха утвърдени от катедрените съвети и от факултетния съвет на 28.03.2019 г.(протокол № ФСФ – 05/28.03.2019).

***Дейност 6: Съвместни проекти на ФСФ с водещи международни професионални организации и постигнат международно признат профил на образованието в УНСС в областта на финансите, счетоводството и финансовия контрол***

1. Продължи сътрудничеството с Institute of Chartered Accountants in England and Wales (ICAEW) в следните насоки:
   1. ) Към м. ноември 2015 г. бяха признати 100% от ICAEW и шестте модула от първо сертификационно ниво (Certificate level):

* Модул „Сигурност” (Assurance) – с акредитация от 2014 г.;
* Модул „Управленска информация (Management Information) – с акредитация от 2014 г.;
* Модул «Право» (“Law”) – с акредитация от 2015 г.;
* Модул «Бизнес и финанси» (“Business and Finance”) – с акредитация от 2015 г.;
* Модул «Принципи на данъчно облагане» (“Principles of taxation”) – с акредитация от 2015 г.;
* Модул «Счетоводство» (“Accounting”)- с акредитация от 2015 г.

***Акредитацията на УНСС от страна на Institute of Chartered Accountants in England and Wales (ICAEW) се подновява всяка година, вкл. и за 2019 г.***

**(1.2.)** Освен за квалификацията „дипломиран експерт-счетоводител” (ICAEW ACA qualification) пет от защитените модули (без този по счетоводство) са приложими и за самостоятелната **квалификация по „финанси, счетоводство и бизнес” (ICAEW CFAB qualification).** Тя е предназначена за тези студенти, които желаят да продължат своето професионално развитие в областта на финансите, счетоводството и бизнеса, но нямат изявен интерес към одиторската професия. *За тази квалификация ICAEW изисква задължителното полагане на изпита по Модул “Счетоводство” (Accounting).*

**(1.3.)** Беше разработена съвместна акредитирана програма (Joint Accreditation Programme) между УНСС и ICAEW за магистърска специалност „Финанси и счетоводство с преподаване на английски език“.  При успешно дипломиране в ОКС „магистър“ по програмата на студентите ще бъдат признати два модула от професионалното ниво на обучение на института. Като резултат, студентите от ФСФ могат да постигнат признаване на осем модула на обучение от общо петнадесет на Institute of Chartered Accountants in England and Wales (ICAEW) .

**(1.4.)** Беше проведено обучение на преподаватели от ФСФ от страна на представители на Institute of Chartered Accountants in England and Wales (ICAEW) по учебните програми на новата магистърска специалност.

**(1.5.)** През м. януари 2019 г. по покана на Института на дипломираните експерт-счетоводители на Англия и Уелс (ICAEW) проф. д-р Снежана Башева – декан на ФСФ, и доц. д-р Михаил Мусов – координатор по меморандума за сътрудничество между УНСС и ICAEW, посетиха ежегодната конференция в областта на висшето счетоводно образование „Annual Higher Education Conference, 2019”, която се проведе г. в гр. Лондон, Великобритания.

**(1.6.)**  На 02.10.2019 г. беше проведена среща на деканското ръководство с изп.директор на ICAEW г-н Mark Protherough във връзка с бъдещото сътрудничество и въпросите на акредитацията на УНСС от страна на ICAEW.

1. През 2015 г. стартира проект, одобрен за финансиране от фонд “НИД” на УНСС, под № НИ 1-1/2015 г. и с тема: *Изследване на възможностите за адаптиране на учебни програми към изискванията на Аssociation of Сhartered Сertified Аccountants (ACCA).*В проекта участваха представители на трите катедри от ФСФ.   
   През периода бяха постигнати следните конкретни резултати:   
   **(2.1.) *Акредитация на ФСФ и УНСС до 2023*** год. за осем модула от фундаменталното ниво на обучение на АССА. (от 19.07.2017 г).  
   **(2.2)** Първите четири от тях се признават за всички студенти от ФСФ успешно дипломирали се в ОКС „бакалавър“.

**(2.3)** През учебната 2017/2018 г.стартира ***акредитираната от АССА*** магистърската програма „Аccounting, Financial Control and Finance /taught in English/ – 2 семестъра .

**3**. Продължи работата по проект, стартиран през 2015 г. за изследване на възможностите за подобряване на обучението по вътрешен одит в контекста на изискванията на Института на вътрешните одитори (***The Institute of Internal Auditors)*** – най-голямата световна организация на практикуващите вътрешни одитори, както и за придобиване на квалификацията “Сертифициран вътрешен одитор” (Certified Internal Auditor – CIA).

***Дейност 7: Съвместни мероприятия с други висши училища, представители на бизнеса и на професионални организации по отношение изпълнението на стратегическата цел от плана за качеството на ФСФ „Предоставяне на качествени и трайни теоретични знания и практически умения на студентите с оглед на тяхната успешна реализация“.***

1. Продължи работата на **Учебно-тренировъчната счетоводна къща „ФСФ“ ООД**. Учебната тренировъчна къща е част от Мрежата от тренировъчните предприятия в България, която от своя страна е асоцииран ***член на световната мрежа на тренировъчните предприятия EUROPEN-PEN International.***В Учебно-тренировъчната счетоводна къща участват преподаватели и докторанти от катедра „Счетоводство и анализ“ при УНСС. От 2016 г. тя функционира под патронажа на Университетския център по стандартизация, анализ и одит на финансовия отчет при УНСС, с директор проф. д-р Стоян Стоянов.
2. През 2016 г.Екипът на учебно-тренировъчната счетоводна къща "ФСФ" ООД, УНСС, за втора поредна година печели приза в състезанието "Най-добър екип и професионално обслужване", при участието си в Международния панаир на учебните предприятия - "ТФ ФЕСТ - Млад предприемач".
3. На 11.02.2016 г. в голяма конферентна зала на УНСС се проведе кръгла маса на тема: „Предизвикателства пред одиторската професия – нормативна база“. Организатори: ФСФ при УНСС, ВУЗФ и Комисия за публичен надзор над регистрираните одитори. Лектори: проф. д-р Сн. Башева – декан на ФСФ; г-жа В. Донева – председател на КПНРО; доц. А. Вейсел – ВУЗФ.
4. На 30.03. 2016 г. в малка конферентна зала на УНСС се проведе кръгла маса на тема: Предизвикателства пред одита в публичния сектор“. Организатори: ФСФ и Дирекция „Вътрешен одит“ на МФ. Лектори: г-жа Свилена Симеонова – н-к Дирекция „Вътрешен одит“ на МФ; ас. д-р Валерия Динева, катедра „Финансов контрол“, УНСС.
5. На 09.05.2016 г. беше проведена публична лекция на представители на „Инвестор БГ“ АД на тема: „Възможности за инвестиции в България“. Лектори: г-н Николай Василев – управляващ партньор на Expat capital; г-н Любомир Дацов – член на Фискалния съвет; г-н Любомир Леков – основател на „Инвестор БГ“ АД; г-н Димитър Вучев - Bloomberg TV Bulgaria.
6. На 08.11. 2016 г. и на 10.11.2016 г. (в ауд. 2015 и ауд 5004) бяха направени презентации от г-н Зл. Георгиев, представител на Sutherland Global services пред студенти от специалност „Счетоводство“, „Финанси“ и „Финансов контрол“ относно възможности за стипендии и стажове.
7. На 27-28 април 2017 г. в Пловдив под патронажа на Министерството на образованието и науката се проведе Международния панаир на тренировъчните фирми ТФ ФЕСТ 2017,. Във форума участваха  фирми от България, Белгия, Румъния, Сърбия и Черна. Учебно-тренировъчната фирма „ФСФ“ ООД – УНСС зае първо място в категорията „Изряден данъкоплатец“ . Студентите бяха наградени от Ректора на УНСС.
8. През м. април 2017 г. беше организирана и проведена в УНСС Шеста студентска кръгла маса на тема „Концептуална структура – същност и перспективи на развитие“.
9. На 03.05.2017 г. беше проведен майсторски клас на Prof. dr hab. Zbigniew W Leszczynski, Dean of the Faculty of Organization and Mamagement Lodz University of Technology.
10. През м. май 2017 г. Финансово-счетоводният факултет, съвместно с Institute of Chartered Accountants in England and Wales (ICAEW), организира Commercial Awareness Session за студенти на УНСС. Партньори на събитието бяха BDO, Grant Thornton и Moore Stephens
11. На 20.05., 27.05. и на 28.05.2017 г. беше проведен курс от лекции "Forensic Accounting", воден от Prof. David Austill, Union University, Jackson, Tennessee, USA. В курса участваха над 40 преподаватели и студенти от ФСФ.
12. На 19.10.2017 г. беше проведена среща на ръководството на ФСФ с   регионалния  директор за  Югоизточна Европа  на АССА г-жа Андреа Станциу, регионалния мениджър за обучение г-жа Роксана Джордже и  финансовия директор на „БТВ медия груп“  г-н Дейвид Стефан. На същата дата се състоя информационна среща на студенти и преподаватели от ФСФ с представителите на АССА относно стартиран
13. На 31.10.2017 г. беше проведена среща на Justin West, представител на Institute of Chartered Accountants in England and Wales (ICAEW), със студенти и преподаватели от ФСФ относно организиране на обучение по модул «Счетоводство», с опция студентите да получат две дипломи при успешно завършване – диплома на УНСС и диплома от ICAEW CFAB (сертификат по бизнес и финанси).
14. На 23.03.2018  г.   при огромен интерес премина прожекцията на False Assurance в УНСС – първия образователен филм на Института на дипломираните експерт-счетоводители на Англия и Уелс (ICAEW). Студенти и преподаватели дискутираха съвременни предизвикателства пред счетоводната и одиторската професия, в т.ч. етични дилеми, събиране на информация, надеждност на вътрешните контроли, оценка на риска за киберсигурността, риск мениджмънт, лидерство и др
15. 15.05.2018 г.  Финансово-счетоводният факултет, съвместно с Institute of Chartered Accountants in  England and Wales (ICAEW), организира Employability Skills Workshop за студенти на УНСС. Партньори на събитието бяха PricewaterhouseCoopers и Grant Thornton.
16. На 16.04.2018 г.  беше  представена публична лекция на г-н Майкъл Пепърс на тема "Професията вътрешен одитор - въздействие в световен мащаб и възможности за висше образование».
17. На 28.04.2018 г.  Деканът на факултета, проф. д-р Сн.Башева, се срещна с еврокомисар Мария Габриел.
18. На 09.10.2018 г. беше проведена среща между ръководството на факултета и представители на университет „Св. св. Кирил и Методий“ – Скопие. Бяха обсъдени възможности за съвместно участие в научни и научноизследователски проекти, обмен на преподаватели и студенти, организиране на научни конференции и семинари.
19. На 19.01.2018 г. в изпълнение на сключения Меморандум с Комисията за публичен надзор над регистрираните одитори (КПНРО) и УНСС (ФСФ), беше проведен *Майсторски клас по счетоводство*  
    с лектор доц. д-р Бойка Брезоева.
20. На 18.02.2018 г., съвместно с Камарата на независимите оценители в България (КНОБ), беше проведен семинар на тема „Особености при отчитането на дълготрайните материални активи в бюджетните предприятия в помощ на независимия оценител“. Лектор – доц-д-р Камелия Савова-Симеонова.
21. На07.03.2018  г.   Институтът на вътрешните одитори в България (ИВОБ) дари на университетската библиотека книгите International Professional Practices Framework (IPPF), CIA Exam Practice Questions – Certified Internal Auditor и Internal Auditing: Assurance & Advisory Services, издание на Глобалния институт на вътрешните одитори.
22. На14.03.2018 г. г-н Владимир Икономов, ръководител проекти в Първа инвестиционна банка, изнесе лекция пред студенти от ФСФ  на тема "Телефонни измами – технически и административни методи за контрол и превенция".
23. На 23.04.2018 г.  и на 01.10.2018 г.  беше проведена  среща на студентите от факултета с ръководството на  одиторската  компания «Ernst & Young Bulgaria EOOD».
24. В периода 14-18.05.2018 г. катедрите от Финансово-счетоводния факултет проведоха *Дни на отворените врати*.
25. На 17-19.05. 2019 г. в УНСС се проведе майсторски клас, воден от проф. д-р Kiymet Tunca Caliyurt, декан на Факултета по икономически и административни науки при Тракийския университет гр. Одрин, Турция. Участие взеха студенти и докторанти от ФСФ и представители на КПНРО.
26. На 22.05.2019 г. в УНСС се проведе Кръгла маса за приложимостта на съвместния одит в България, организирана от ФСФ и Университетския по стандартизация, анализ и одит на финансовата отчетност. Участие взеха представители на КПНРО, ИДЕС, Асоциация на застрахователите, Асоциация на осигурителите, Банков надзор, КНОБ, преподаватели и докторанти от ФСФ.

***Дейност 8: Подписани меморандуми и рамкови споразумения с национални организации, по инициатива на ФСФ.***

1. На 09.05.2016 г. беше подписано Рамково споразумение за съдрудничество между УНСС и „Инвестор БГ“.
2. На 07.03.2018 г.  Ректорът на УНСС проф. д.ик.н. Стати Статев и Николай Гърнев, управляващ съдружник на «Ърнст и Янг България» ЕООД, подписаха меморандум за сътрудничество. Координатор по изпълнението на меморандума от страна на УНСС е проф. д-р Снежана Башева, декан на ФСФ, а от страна на «Ърнст и Янг България» ЕООД – Надя Михова, мениджър «Човешки ресурси».
3. На 25.04.2018 г.  по инициатива на ФСФ беше  подписан договор за сътрудничество между УНСС и "Крестън БулМар"ООД
4. На 16.05.2018 г.  по инициатива на ФСФ  беше подписан меморандум за сътрудничество между УНСС и MDV PROFESSIONAL EDUCATION (PREMIER MEMBER, BPP GLOBAL NETWORK).

***Дейност 9: Съвместни научни форуми с чуждестранни и български университети***

1. Съвместно с Висшето училище по застраховане и финанси, Alma Mater Studiorum Universita di Bologna-Sede di Rimini – Italia; University of Split, Faculty of Economics – Croatia; Полтавский Университет Экономики и Торговли – Украйна; Луцкий Национальны Технический Университет – Украйна; Lodz University of Technology – Poland; University of Rijeka, Faculty of Economics – Croatia; Ss. Cyril and Methodius University of Skopje – Republic of Macedonia бяха организирани и проведени в УНСС ***11-та***, ***12-та, 13-та, 14-та и 15-та международна конференция на младите учени*** „Икономиката на България и Европейския съюз“.
2. На 17.05.2017 г. ФСФ, съвместно с катедра „Творчески индустрии и интелектуална собственост“ на УНСС, катедра “Национална и регионална сигурност“ на УНСС, Юридическия факултет на УНСС и Асоциацията на сертифицираните експерти по разкриване на измами - България (ACFE Bulgaria), организира Първа международна конференция „Дигитални измами и киберсигурност“.
3. На 16.11.2017 г. в УНСС беше проведена Научна конференция по случай честването на 65-годишнина на Финансово-счетоводен факултет на УНСС.
4. На 16.05.2018 г. с конференция „*Счетоводството - наука, образование, практика“* беше отбелязана 130-годишнината от рождението на проф. д-р Димитър Добрев
5. Представители от академичната общност на ФСФ участваха в международни конференции, организирани от *Полтавский университет экономики и торговли (ПУЕТ), Украйна, и Луцкий национальный технически университет (ЛНТУ), Украйна,* с които УНСС има сключени договори за сътрудничество през 2013 г.
6. Бяха получени покани от *Луцкий национальный технически университет (ЛНТУ)* за включване на публикации на колеги в сборници с научни статии, идексирани във вторични бази дании. Същите бяха изпратени до академичната общност на ФСФ.
7. През отчетния период редовно беше препращана до трите катедри информация за организирани международни научни форуми.
8. През отчетния период редовно беше препращана до трите катедри информация за възможности за публикации в международни периодични научни издания.

***Дейност 10:Колективни монографии и сборници научни статии***

Съвместно с Висшето училище по застраховане и финанси, Alma Mater Studiorum Universita di Bologna-Sede di Rimini – Italia; University of Split, Faculty of Economics – Croatia; Полтавский Университет Экономики и Торговли – Украйна; Луцкий Национальны Технический Университет – Украйна; Lodz University of Technology – Poland; University of Rijeka, Faculty of Economics – Croatia; Ss. Cyril and Methodius University of Skopje – Republic of Macedonia бяха ***издадени шест колективни монографии и един сборник с научни статии.***

София, 14.10.2019 г.

Проф. д-р Пожаревска

Зам декан по качеството и

международното сътрудничество